stanford-oval/wikipedia huggingface dataset:
นิวยอร์กฟิลฮาร์มอนิก

| นิวยอร์กฟิลฮาร์มอนิก |
| --- | --- |
วงออร์เคสตรา

ชื่อต้นฉบับ: New York Philharmonic
ก่อตั้ง: ค.ศ. 1842
ที่ตั้ง: นครนิวยอร์ก สหรัฐ
ฮอลล์หลัก: David Geffen Hall
วาทยกรเอก: Jaap van Zweden
เว็บไซต์: www.nyphil.org
นิวยอร์กฟิลฮาร์มอนิก (อังกฤษ: New York Philharmonic) หรือชื่ออย่างเป็นทางการคือ สมาคมดุริยางค์ฟิลฮาร์มอนิกแห่งนิวยอร์ก (Philharmonic-Symphony Society of New York) หรือนิยมเรียกในระดับโลกว่า นิวยอร์กฟิลฮาร์มอนิกออร์เคสตรา (New York Philharmonic Orchestra) ย่อว่า NYPO เป็นวงออร์เคสตราของสหรัฐ มีฐานอยู่ในนครนิวยอร์ก เป็นหนึ่งในวงออร์เคสตราชั้นนำทั้ง 5 วงของอเมริกา ก่อตั้งขึ้นในปี ค.ศ. 1842 โดยนายอูเรลี คอร์เรลลี ฮิลล์ (Ureli Corelli Hill) ปัจจุบันถือเป็นหนึ่งในวงดนตรีที่เก่าแก่ที่สุดของสหรัฐ
นิวคลีโอโปรตีน

nucleosome ก็คือดีเอ็นเอที่รวมกับโปรตีนฮิสโตน
นิวคลีโอโปรตีน (อังกฤษ: nucleoprotein) เป็นโปรตีนที่สังยุคอยู่กับกรดนิวคลีอิก (ดีเอ็นเอหรืออาร์เอ็นเอ)
เช่น ไรโบโซม, nucleosome และ nucleocapsid
เชิงอรรถและอ้างอิง

↑  Nucleoproteins ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
แหล่งข้อมูลอื่น

PRIDB Protein-RNA Interface Database
นิมดา

นิมดา (อังกฤษ: Nimda; ชื่ออ้างอิง CVE : CVE-2000-0884, CVE-2001-0154)  เป็นไวรัสประเภทไวรัสคอมพิวเตอร์ / หนอนคอมพิวเตอร์ ที่แพร่กระจายในระบบปฏิบัติการไมโครซอฟท์วินโดวส์ โดยแพร่กระจายผ่านอีเมล แชร์ไฟล์ผ่านเน็ตเวิร์ก และเว็บเซิร์ฟเวอร์ที่ใช้ IIS
ชื่อของไวรัสตัวนี้ยังเป็นการเล่นคำ โดยการตั้งชื่อไวรัสเป็นการสลับอักษรคำว่า Admin หรือ ผู้ดูแลระบบ กลับหลังไปหน้าเป็น Nimda
สถิติการติดต่อ

จำนวนเครื่องที่ติดไวรัส: มากกว่า 1,000 เครื่อง
จำนวนเว็บที่ติดไวรัส: มากกว่า 10 เว็บ
การแพร่กระจาย

ชื่อของไฟล์แนบ: README.EXE (ไฟล์นี้อาจเป็นไฟล์ที่ซ่อนอยู่ในไฟล์แนบที่มากับอีเมล)
ขนาดของไฟล์แนบ: 57344 ไบต์
พอร์ตที่ใช้: 69
เป้าหมาย: โจมตีไปยังเซิร์ฟเวอร์ IIS ที่ยังไม่ได้ติดตั้งตัวเสริมหรือยังไม่ได้ติดตั้งโปรแกรมแก้ไขข้อผิดพลาด (Patch)
ดูเพิ่ม

รายชื่อไวรัสคอมพิวเตอร์
นินเท็นโด ดีเอสไอ

| --- | --- |

นินเท็นโด ดีเอสไอ สีดำ และนินเท็นโด ดีเอสไอเอ็กซ์แอลในสีเบอร์กุนดี
ผู้ผลิต: นินเท็นโด
ตระกูล: ตระกลูนินเท็นโด ดีเอส
ชนิด: เครื่องเล่นเกมพกพา
ยุค: ยุคที่เจ็ด
วันวางจำหน่าย DSi:  1 พฤศจิกายน ค.ศ. 2008  JP: 1 พฤศจิกายน ค.ศ. 2008 AU: 2 เมษายน ค.ศ. 2009 EU: 3 เมษายน ค.ศ. 2009 NA: 5 เมษายน ค.ศ. 2009 
วันวางจำหน่าย DSi XL:  21 พฤศจิกายน ค.ศ. 2009  JP: 21 พฤศจิกายน ค.ศ. 2009 EU: 5 มีนาคม ค.ศ. 2010 NA: 28 มีนาคม ค.ศ. 2010 AU: April 15, 2010 
ยอดขาย: 41 million (as of September 30, 2014)
สื่อ:  Physical and digital แผ่นเกมนินเทนโด DS แผ่นเกมนินเท็นโด ดีเอสไอ นินเท็นโด ดีเอสไอ ช็อป (Digital distribution) Secure Digital card (SD card) Secure Digital High Capacity card (SDHC card) 
ระบบปฏิบัติการ: ระบบปฏิบัติการนินเท็นโด ดีเอสไอ
ที่เก็บข้อมูล: 256 MB internal flash memory SD/SDHC card (up to 32 GB) Cartridge save
การเชื่อมต่อ: วายฟาย
อดีตบริการออนไลน์: นินเท็นโดวายฟายคอนเน็คชัน Nintendo DSi Shop Nintendo Zone
รุ่นก่อนหน้า DSi: นินเท็นโด ดีเอส (ตัวออกแบบแรก) นินเท็นโด ดีเอสไลฟ์ (ตัวออกแบบขนาดเล็ก)
รุ่นถัดไป DSi XL: นินเท็นโด 3ดีเอส
นินเท็นโด ดีเอสไอ (ญี่ปุ่น: ニンテンドーDSi; อังกฤษ: Nintendo DSi ทับศัพท์:นินเทนโด ดีเอสไอ) เป็นเครื่องเล่นเกมพกพา 2 หน้าจอโดยนินเท็นโด เปิดตัวในญี่ปุ่นเมื่อวันที่ 1 พฤศจิกายน ค.ศ. 2008 และทั่วโลกเริ่มต้นในเดือนเมษายน ค.ศ. 2009 เป็นเครื่องที่สามของนินเท็นโด ดีเอส และคู่แข่งในตลาดหลักเป็นเพลย์สเตชันพอร์ทเทเบิล (พีเอสพี) ของโซนี การวางจำหน่ายที่สี่ชื่อ นินเท็นโด ดีเอสไอ เอ็กซ์แอล เป็นรุ่นใหญ่ที่เปิดตัวในญี่ปุ่นเมื่อวันที่ 21 พฤศจิกายน ค.ศ. 2009 และทั่วโลกเริ่มต้นจำหน่ายในเดือนมีนาคม ค.ศ. 2010 การพัฒนาเอ็กซ์แอล เริ่มขึ้นในปลายปี ค.ศ. 2009 และอุปกรณ์พกพาได้ถูกเปิดเผยในระหว่างการประชุมนินเท็นโดเดือนตุลาคม ค.ศ. 2008 ที่โตเกียว ต้องการของผู้บริโภคเชื่อว่านินเท็นโดในการผลิตเครื่องพกพาแบบสลิมที่มีหน้าจอขนาดใหญ่กว่าดีเอสไลฟ์ ดังนั้นนินเท็นโดจึงนำสล็อตตลับเกมบอยแอดวานซ์ออกเพื่อปรับปรุงการพกพาโดยไม่ทำให้ความทนทานลดลง
ดูเพิ่ม

เกมบอยไมโคร
แหล่งข้อมูลอื่น

เว็บไซต์อย่างเป็นทางการ
ออสเตรเลีย เก็บถาวร 2020-07-17 ที่ เวย์แบ็กแมชชีน (DSi XL เก็บถาวร 2020-11-14 ที่ เวย์แบ็กแมชชีน)
จีน เก็บถาวร 2016-04-23 ที่ เวย์แบ็กแมชชีน
ญี่ปุ่น (DSi LL)
เกาหลีใต้ เก็บถาวร 2020-02-21 ที่ เวย์แบ็กแมชชีน
สหรัฐ (DSi XL)
เว็บไซต์อื่นๆ
DSiBrew
นิวยอร์กฮาร์เบอร์

สำหรับบริเวณริมน้ำที่กว้างกว่า ดูที่ ท่าเรือนิวยอร์กและนิวเจอร์ซีย์
พื้นที่อ่าวนิวยอร์กตอนบนเน้นด้วยสีแดง เชื่อมต่อกับอ่าวนิวยอร์กตอนล่างทางด้านทิศใต้ผ่านช่องแคบเดอะแนโรส์ (The Narrows) เกาะเอลลิส (ทางเหนือ) และเกาะลิเบอร์ตี (ทางใต้) ตั้งอยู่ที่บริเวณมุมตะวันตกเฉียงเหนือของอ่าว
ปากแม่น้ำ : 1. แม่น้ำฮัดสัน 2. แม่น้ำอีสต์, 3. ลองไอแลนด์ซาวนด์ ,4. อ่าวนวร์ก, 5. อ่าวนิวยอร์กตอนบน 6 อ่าวนิวยอร์กตอนล่าง, 7. อ่าวจาเมกา, 8. มหาสมุทรแอตแลนติก
นิวยอร์กฮาร์เบอร์และอ่าวนิวยอร์กตอนบน (ขวา), แม่น้ำฮัดสัน (ซ้ายล่าง) และแม่น้ำอีสต์ (ซ้ายบน) ในเดือนเมษายน ค.ศ. 2013
อ่าววอลอะเบาต์และแม่น้ำอีสต์ (เบื้องหน้า), แม่น้ำฮัดสัน (ขวา), อ่าวนิวยอร์กตอนบน (ซ้าย) และอ่าวนวร์ก ในระยะไกลในเดือนเมษายน ค.ศ. 1981
นิวยอร์กฮาร์เบอร์ (อังกฤษ: New York Harbor) เป็นอ่าวที่ครอบคลุมพื้นที่ทั้งหมดของอ่าวนิวยอร์กตอนบน (Upper Bay) และส่วนเล็กน้อยของอ่าวนิวยอร์กตอนล่าง (Lower Bay) ตั้งอยู่ที่บริเวณปากแม่น้ำฮัดสัน ซึ่งไหลลงสู่คุ้งน้ำนิวยอร์ก/นิวเจอร์ซีย์ ใกล้กับปากแม่น้ำอีสต์ที่เป็นน้ำขึ้นน้ำลง และไหลต่อไปสู่มหาสมุทรแอตแลนติกบริเวณชายฝั่งตะวันออกของสหรัฐ
นิวยอร์กฮาร์เบอร์ยังเป็นที่รู้จักกันในนาม อ่าวอัปเปอร์นิวยอร์ก หรือ อ่าวนิวยอร์กตอนบน (Upper New York Bay) ซึ่งล้อมรอบด้วยย่านต่าง ๆ ของนครนิวยอร์ก ได้แก่ แมนแฮตตัน บรุกลิน และเกาะสแตเทน รวมถึงของเทศมณฑลฮัดสัน รัฐนิวเจอร์ซีย์ ได้แก่ เจอร์ซีย์ซิตี และเบย์โอนน์ บางครั้งนิวยอร์กฮาร์เบอร์อาจหมายถึงพื้นที่ทั้งหมดของอ่าวนิวยอร์ก รวมไปถึงอ่าวโลเวอร์นิวยอร์ก หรือ อ่าวนิวยอร์กตอนล่าง (Lower New York Bay) ด้วย
นิวต์ กิงริช

นิวต์ กิงริชในเดือนมกราคม พ.ศ. 2555
นิวตัน ลีรอย "นิวต์" กิงริช (อังกฤษ: Newton Leroy "Newt" Gingrich) มีชื่อเมื่อเกิดว่า นิวตัน ลีรอย แมคเฟียร์สัน (อังกฤษ: Newton Leroy McPherson, เกิด 17 มิถุนายน พ.ศ. 2486) เป็นนักการเมือง นักประพันธ์และที่ปรึกษาการเมืองชาวอเมริกัน ผู้ดำรงตำแหน่งประธานสภาผู้แทนราษฎรสหรัฐอเมริกาคนที่ 58 ตั้งแต่ พ.ศ. 2538 ถึง 2542 เขาเป็นผู้แทนเขตเลือกตั้งผู้แทนราษฎรที่ 6 ของรัฐจอร์เจียพรรครีพับลิกัน นับแต่ พ.ศ. 2522 กระทั่งลาออกจากตำแหน่งใน พ.ศ. 2542 เขาเป็นผู้สมัครสำหรับการเสนอชื่อรับเลือกตั้งประธานาธิบดีของพรรครีพับลิกันใน พ.ศ. 2555
กิงริชเกิดในรัฐเพนซิลเวเนียตอนกลางใต้ มีมารดาเป็นวัยรุ่น เขาในวัยทารกถูกเลี้ยงดูโดยพ่อเลี้ยง ผู้มีอาชีพทหาร เนื่องจากอาชีพของพ่อเลี้ยง กิงริชจึงอาศัยอยู่ในหลายรัฐในวัยเยาว์ เขาเข้าศึกษาในโรงเรียนมัธยมในโคลัมบัส รัฐจอร์เจีย กิงริชเข้าศึกษาต่อในมหาวิทยาลัยเอมโมรีและสำเร็จการศึกษาระดับปริญญาเอกจากมหาวิทยาลัยทูเลน ในคริสต์ทศวรรษ 1970 เขาสอนประวัติศาสตร์และภูมิศาสตร์ที่วิทยาลัยจอร์เจียตะวันตก ระหว่างช่วงนี้ เขารณรงค์รับสมัครเลือกตั้งสมาชิกสภาผู้แทนราษฎรหลายครั้ง กระทั่งชนะการเลือกตั้งในเดือนพฤศจิกายน พ.ศ. 2521 เขาเป็นผู้คุมเสียงในสภา (whip) เสียงข้างน้อยนับแต่ พ.ศ. 2532 ถึง 2538
กิงริชเป็นผู้เขียนร่วมและหัวแรงหลักในการเขียน "Contract with America" และอยู่ในแถวหน้าของความสำเร็จของพรรครีพับลิกันในการเลือกตั้งสมาชิกสภาผู้แทนราษฎร พ.ศ. 2537 ใน พ.ศ. 2538 นิตยสารไทม์จัดให้เขาเป็น "บุคคลแห่งปี" สำหรับบทบาทในการยุติการควบคุมเสียงข้างมากในสภานาน 40 ปีของพรรคเดโมแครต ระหว่างที่เป็นประธานสภาฯ สภาฯ ได้อนุมัติการปฏิรูปสวัสดิการ ผ่านการลดภาษีกำไรส่วนทุนใน พ.ศ. 2540 และใน พ.ศ. 2541 ผ่านงบประมาณสมดุลครั้งแรกนับแต่ พ.ศ. 2512 ระหว่างครองตำแหน่งประธานสภาฯ ความนิยมของเขาภายในสภาค่อย ๆ ลดลงเพราะเขาถูกมองว่าเป็นสายล่อฟ้าสำหรับข้อโต้เถียง เขาถูกลงโทษโดยสภาผู้แทนราษฎรในเดือนมกราคม พ.ศ. 2540 สำหรับการกล่าวหาทางจริยธรรม แม้มีการหลีกเลี่ยงการไต่สวนเต็มรูปแบบ หลังทำผลงานได้เลวแก่พรรครีพับลิกันในการเลือกตั้งสมาชิกสภาผู้แทนราษฎรใน พ.ศ. 2541 กิงริชจึงลาออกจากสภาฯ เมื่อวันที่ 5 พฤศจิกายน พ.ศ. 2541 ภายใต้แรงกดดันจากสมาชิกร่วมพรรค
นับแต่ลาออกจากสภาฯ กิงริชยังมีส่วนร่วมในการโต้วาทีนโยบายสาธารณะโดยทำงานเป็นที่ปรึกษาการเมือง เขาก่อตั้งและเป็นประธานถังความคิดนโยบายหลายแห่ง รวมทั้ง American Solutions for Winning the Future และ Center for Health Transformation เขาเขียนหรือร่วมเขียนหนังสือ 23 เล่ม ในเดือนพฤษภาคม พ.ศ. 2554 เขาประกาศเจตนารมณ์ในการเข้าเสนอชื่อเป็นตัวแทนพรรครีพับลิกันในการลงสมัครชิงตำแหน่งประธานาธิบดีสหรัฐอเมริกา
แหล่งข้อมูลอื่น

Newt 2012 official campaign site
นิก ฮอร์นบี

นิก ฮอร์นบี
นิค ฮอร์นบี้ (อังกฤษ: Nick Hornby) เกิดเมื่อวันที่ 17 เมษายน ค.ศ. 1957 เป็นนักเขียนชาวอังกฤษ ผลงานที่เป็นที่รู้จักเช่นผลงานประพันธ์เรื่อง Fever Pitch, High Fidelity และ About a Boy เป็นต้น
ประวัติ

นิค ฮอร์นบี้ เกิดที่เรดฮิลล์, เซอร์เรย์ ในครอบครัวของชนชั้นกลาง ที่แม้จะมีหัวหน้าครอบครัว เซอร์ เดเร็ค ฮอร์นบี้ เป็นนักธุรกิจผู้ประสบความสำเร็จก็ตาม แต่ด้วยความที่ทุ่มเทเวลาให้กับงานมากจนเกินไป ก็นำมาสู่การหย่าร้าง เมื่อนิค ฮอร์นบี้ อายุแค่ 11 ปี ซึ่งทำให้เขาปลีกตัวไปทุ่มเทให้กับการเป็นแฟนพันธุ์แท้ของทีม อาร์เซนอล
หลังจบมัธยมในช่วงกลางยุค 70’s ฮอร์นบี้ก็เข้าเรียนในสาขาวรรณกรรมอังกฤษ มหาวิทยาลัยแคมบริดจ์ โดยระหว่างที่เรียนอยู่ ฮอร์นบี้ก็รับงานเป็นครูสอนภาษาให้กับบรรดาคนต่างชาติ และพนักงานของบริษัทซัมซุง รวมทั้งเขียนวิจารณ์เพลงลงในนิตยสาร ไทม์เอาท์ ในปี 1984 นิค ฮอร์นบี้ก็กลายเป็นนักข่าว และนักเขียน อิสระ
หนังสือเล่มแรกของนิค ฮอร์นบี้ Fever Pitch ออกวางจำหน่ายในปี 1992 ซึ่งเป็นงานกึ่งชีวประวัติ เพราะเป็นเรื่องของทีมอาร์เซนอล หนังสือเล่มนี้ประสบความสำเร็จแป็นอย่างดี ฮอร์นบี้ได้รับรางวัล the William Hill Sports Book of the Year Award ตัวหนังสือถูกนำไปทำเป็นภาพยนตร์ในปี 1997 ก่อนที่ปี 2005 จะถูกนำไปสร้างเป็นหนังอเมริกัน และเปลี่ยนเป็นเรื่องราวของแฟนทีมเบสบอลแทน หลังออกหนังสือเล่มแรก ฮอร์นบี้ก็มีคอลัมน์ลงในหนังสือพิมพ์ซันเดย์ ไทมส์, ไทม์เอาท์ ตามด้วยการวิจารณ์เพลงใน เดอะ นิวยอร์กเคอร์
High Fidelity หนังสือเล่มที่ 2 ของฮอร์นบี้ที่ว่าด้วยคนคลั่งเพลงกับสัมพันธภาพที่ล้มเหลว ตีพิมพ์ออกมาในปี 1995 และกลายมาเป็นภาพยนตร์ในปี 2000 นิยายเรื่องที่ 3 About a Boy ออกวางจำหน่ายในปี 1998 คราวนี้ฮอร์นบี้หันมาเขียนเรื่องความสัมพันธ์ของ “เด็ก” 2 คน คนหนึ่งคือผู้ใหญ่ในร่างเด็กชายจากครอบครัวที่แตกร้าว ส่วนอีกคนเป็นเด็กในร่างผู้ใหญ่ นิยายเรื่องนี้ถูกนำไปทำเป็นภาพยนตร์อีกเช่นเคย โดยออกฉายในปี 2002 โดยในปี 1999 ฮอร์นบี้ยังได้รับรางวัล the E.M. Forster Award of the American Academy of Arts and Letters อีกด้วย
หนังสือ How to Be Good ออกมาในปี 2001 และทำให้ฮอร์นบี้คว้ารางวัล the WH Smith Award for Fiction ในปี 2002 และในปีนี้เอง ฮอร์นบี้ก็ออกหนังสือรวมเรื่องสั้น Speaking With The Angels ออกมา โดยหนังสือเล่มนี้จะเป็นการรวมเรื่องสั้น 12 เรื่องไว้ด้วยกัน โดยหนึ่งในจำนวนนั้นคือเรื่อง Nipple Jesus ของฮอร์นบี้ ที่ทำหน้าที่เป็นบรรณาธิการด้วย ผลกำไรจากหนังสือจะนำไปมอบให้กับองค์กรทรีเฮาส์ ที่ทำหน้าที่ดูแลเด็กที่ป่วยเป็นออทิสติค ซึ่งแดนนี่ ลูกของฮอร์นบี้ที่เกิดในปี 1993 ก็อยู่ในการดูแลขององค์กรนี้เช่นกัน ปัจจุบันแม้จะแยกทางกับแม่ของแดนนี่แล้ว แต่ฮอร์นบี้ก็ยังพบกับเธอเสมอๆ เพื่อทำหน้าที่ดูแลลูกชาย
ปี 2003 ฮอร์นบี้ เอาความรู้สึก และอารมณ์ต่างๆ ที่เขามีต่องานเพลงมาเขียนเป็นหนังสือชื่อ 31 Songs (ในอเมริกาใช้ชื่อ Songbook) นอกจากเรื่องราวเกี่ยวกับเพลง ที่เป็นเรื่องแแบบวัฒนธรรมป็อป ฮอร์นบี้ยังเขียนเรื่องในลักษณะเดียวกันนี้อีกหลายๆ ครั้งในคอลัมน์ จนกลายเป็นที่รู้จักในฐานะมือเขียนเรื่องเพลงป็อป และนักรวมเพลงชั้นดี นอกจากนี้ฮอร์นบี้ยังมีงานเขียนวิจารณ์หนังสือที่ชื่อ Stuff I've Been Reading ลงในนิตยสารรายเดือนเดอะบีลีฟเวอร์ ซึ่งหลายๆ บทความที่ฮอร์นบี้เขียนยังถูกนำไปรวมเล่มไว้ในหนังสือ The Polysyllabic Spree ที่ออกเมื่อปี 2004 อีกด้วย
นิยายเล่มล่าสุด (ในปี 2005) ของ นิค ฮอร์นบี้ก็คือ A Long Way Down
ผลงาน > วรรณกรรม

(1995) High Fidelity ISBN 0-14-029346-9
(1998) About a Boy ISBN 0-14-100733-8
(2002) How to Be Good ISBN 0-14-028701-9
(2005) A Long Way Down ISBN 0-670-88824-9
ผลงาน > สารคดี

(1992) Fever Pitch ISBN 0-14-029344-2
(2003) 31 Songs ISBN 0-14-101340-0
(2004) The Polysyllabic Spree ISBN 1-932416-24-2
(2006) Housekeeping vs. the Dirt ISBN 1-932416-59-5
ผลงาน > กวีนิพนธ์

(1993) My Favourite Year: A Collection of Football Writing ISBN 0-7538-1441-2
(1996) The Picador Book of Sportswriting ISBN 0-330-33133-7
(2000) Speaking with the Angel (2000) ISBN 0-14-029678-6
ผลงาน > ผลงานของฮอร์นบี้ในภาพยนตร์

นิยายของฮอร์นบี้ ถูกนำไปสร้างเป็นภาพยนตร์แทบจะทุกเรื่อง กระทั่งผลงานเรื่องล่าสุด A Long Way Down ก็ถูกบริษัทสร้างภาพยนตร์ของจอห์นนี่ เด็พพ์ซื้อสิทธิ์ในการทำเป็นหนังเอาไว้แล้ว ขณะที่ High Fidelity ก็เคยนำไปสร้างเป็นละครเวที แบบมิวสิคัลมาแล้วในปี 2006 โดยดัดแปลงเรื่องราวจากหนังสือ ด้วยการย้ายแบ็คกราวนด์เป็นบรู๊คลีนน์ บทละครเขียนโดย เดวิด ลินด์เซย์-อแบร์ ส่วนเพลงนั้นเนื้อร้องเขียนโดย อาแมนด้า กรีน ดนตรีเป็นฝีมือของ ทอม คิทท์ ละครเพลง High Fidelity เปิดการแสดงที่บอสตัน 1 เดือนเต็มๆ ก่อนจะมาเล่นที่บรอดเวย์ หลังจากเปิดแสดงรอบพรีวิวไป 18 รอบ และรอบปกติ 14 รอบ
1997 Fever Pitch — กำกับภาพยนตร์โดย เดวิด เอแวนส์ บทภาพยนตร์โดย นิค ฮอร์นบี้
2000 High Fidelity — กำกับภาพยนตร์โดย สตีเฟ่น เฟรียส์
2002 About a Boy — กำกับภาพยนตร์โดย คริส และ พอล ไวทซ์
2005 Fever Pitch — กำกับภาพยนตร์โดย บ็อบ และปีเตอร์ ฟาร์เรลลี่
แหล่งข้อมูลอื่น

เว็บไซต์อย่างเป็นทางการในอังกฤษ เก็บถาวร 2008-02-14 ที่ เวย์แบ็กแมชชีน
เว็บไซต์อย่างเป็นทางการในอเมริกา
นิวต์ท้องแดง

| นิวต์ท้องแดง |
| --- | --- |

นิวต์ท้องแดงจีน (C.  orientalis)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
อันดับ:: Caudata
วงศ์:: Salamandridae
สกุล:: Cynops Tschudi, 1838

ชื่อพ้อง
 Hypselotriton Wolterstorff, 1934
นิวต์ท้องแดง หรือ นิวต์ไฟ (อังกฤษ: Fire belly newt, Fire newt) เป็นสัตว์ครึ่งบกครึ่งน้ำจำพวกนิวต์ (Salamandridae) ที่อยู่ในสกุล Cynops
เป็นนิวต์หรือซาลาแมนเดอร์ขนาดเล็ก พบกระจายพันธุ์อยู่ในพื้นที่เอเชียตะวันออก เช่น จีน และญี่ปุ่น มีลักษะเด่น คือ มีส่วนท้องเป็นสีแดงหรือสีเหลือง
จำแนกออกเป็นชนิดต่าง ๆ ได้ดังนี้่
นิวต์ท้องแดงเฉิงก้ง (Cynops chenggongensis )
นิวต์ท้องแดงฉู่ฉง (Cynops cyanurus)
นิวต์ญี่ปุ่นหางดาบ (Cynops ensicauda)
นิวต์ท้องแดงฝูติ่ง (Cynops fudingensis)
นิวต์ท้องแดงจีน (Cynops orientalis)
นิวต์ดายัง (Cynops orphicus)
นิวต์ท้องแดงญี่ปุ่น (Cynops pyrrhogaster)
นิวต์ทะเลสาบยูนนาน (Cynops wolterstorffi) (เป็นไปได้ว่าอาจสูญพันธุ์)
จัดเป็นนิวต์อีกจำพวกหนึ่งที่นิยมเลี้ยงเป็นสัตว์เลี้ยง แต่มีผิวหนังมีสารพิษจำพวกเตโตรโดท็อกซิน (Tetrodotoxin)  เหมือนปลาปักเป้า แต่ไม่ก่อให้เกิดอันตรายมากนักสำหรับมนุษย์หากใช้มือเปล่าไปแตะต้องถูกเข้า แต่จะเป็นอันตรายต่อเมื่อกลืนกินเข้าไป
แหล่งข้อมูลอื่น

ข้อมูลที่เกี่ยวข้องกับ Cynops ที่วิกิสปีชีส์
นิวยอร์กเซ็นทรัล ฮัดสัน

นิวยอร์กเซ็นทรัล ฮัดสัน (อังกฤษ: New York Central Hudson) เป็นรถจักรไอน้ำประเภท 4-6-4 หรือ "ฮัดสัน" ยอดนิยมที่สร้างโดยบริษัทอเมริกันโลโคโมทีฟเวิกส์ (ALCO), บอลด์วินโลโคโมทีฟเวิกส์ และลิมาโลโคโมทีฟเวิกส์ มีทั้งหมด 3 ชุดตั้งแต่ปี ค.ศ. 1927 ถึง 1938 เพื่อใช้งานบนทางรถไฟของบริษัทรถไฟนิวยอร์กเซ็นทรัล (NYC) ได้รับการตั้งชื่อตามแม่น้ำฮัดสัน รูปแบบการจัดเรียงล้อ 4-6-4 ถูกเรียกว่าแบบ "ฮัดสัน" ในสหรัฐอเมริกา เนื่องจากรถจักรเหล่านี้เป็นรุ่นแรกที่สร้างและใช้งานในอเมริกาเหนือ สร้างขึ้นมาเพื่อลากจูงขบวนรถไฟผู้โดยสารความเร็วสูง รถจักรฮัดสันมีชื่อเสียงจากการลากจูงขบวนรถไฟชื่อดังของนิวยอร์กเซ็นทรัลอย่างเช่น ทเวนตีท์เซนจูรีลิมิเต็ด (20th Centruty Limited) และเอ็มไพร์สเตตเอกซ์เพรส (Empire State Express)
เมื่อรถจักรดีเซลเข้ามาแทนที่ในช่วงกลางศตวรรษที่ 20 รถจักรไอน้ำฮัดสันทั้งหมดก็ถูกปลดประจำการ และถูกแยกชิ้นส่วนไปในปี ค.ศ. 1957 ยกเว้นรถถ่านหินของหมายเลข J-1d 5313 ซึ่งถูกเก็บรักษาไว้ที่แหล่งประวัติศาสตร์แห่งชาติสตีมทาวน์  (Steamtown National Historic Site) ในเมืองสแครนตัน รัฐเพนซิลเวเนีย
นิวนอร์มัล

นิวนอร์มัล, ความปรกติใหม่ หรือ ฐานวิถีชีวิตใหม่ (อังกฤษ: New Normal) เป็นศัพท์ทางธุรกิจและเศรษฐศาสตร์ที่อ้างอิงถึงเงื่อนไขทางการเงินหลังวิกฤตการณ์การเงิน พ.ศ. 2550–2551 และผลที่ตามมาของภาวะเศรษฐกิจถดถอยทั่วโลก พ.ศ. 2551–2555 
คำนี้มีนำมาใช้ในบริบทอื่น ๆ ที่หลากหลายเพื่อแสดงให้ถึงสถานการณ์หรือปรากฏการณ์ที่แต่เดิมเป็นสิ่งที่ไม่ปกติกลายเป็นสิ่งที่ปกติ
จากการระบาดทั่วของไวรัสโคโรนา พ.ศ. 2562–2563 คำว่านิวนอร์มัล หมายถึง การเปลี่ยนแปลงของพฤติกรรมมนุษย์หลังจากการระบาดทั่วครั้งนี้ แพทย์จากมหาวิทยาลัยระบบสุขภาพแคนซัส คาดว่าการระบาดของไวรัสโคโรนาจะเปลี่ยนชีวิตประจำวันสำหรับคนส่วนใหญ่ ซึ่งรวมถึงการจำกัดการติดต่อระหว่างบุคคล เช่น การจับมือและกอด นอกจากนี้ยังมีการรักษาระยะห่างจากคนอื่นโดยทั่วไป
เมื่อ 13 พฤษภาคม พ.ศ. 2563 ราชบัณฑิตยสภาได้บัญญัติคำนี้ไว้เป็นทับศัพท์ภาษาอังกฤษว่า นิวนอร์มัล เนื่องจากสื่อความหมายได้ดีกว่า อย่างไรก็ตาม คณะกรรมการบัญญัติศัพท์นิเทศศาสตร์ยังได้บัญญัติคำนี้ไว้ว่า ความปรกติใหม่ และ ฐานวิถีชีวิตใหม่
แหล่งข้อมูลอื่น

"Gotta Find a Better Way," Philadelphia City Paper, January 29, 2009 paragraph 3
"The New Normal is Actually Pretty Old", New York Times, January 11, 2011
"Asia-Pacific Trade and Investment Report 2015: Supporting Participation in Value Chains", United Nations ESCAP, November, 2, 2015 เก็บถาวร 2020-05-02 ที่ เวย์แบ็กแมชชีน
นิวต์ท้องแดงจีน

| นิวต์ท้องแดงจีน |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
อันดับ:: Caudata
วงศ์:: Salamandridae
สกุล:: Cynops
สปีชีส์:: C.  orientalis
ชื่อทวินาม
Cynops orientalis (David, 1873)

นิวต์ท้องแดงจีน หรือ นิวต์ท้องแดง (อังกฤษ: Chinese fire belly newt, Oriental fire-bellied newt, Dwarf fire-bellied newt; จีน: 東方蠑螈; ชื่อวิทยาศาสตร์: Cynops orientalis) เป็นสัตว์ครึ่งบกครึ่งน้ำชนิดหนึ่ง จำพวกนิวต์ (Salamandridae)
เป็นนิวต์ขนาดเล็กมีลำตัวสีดำ ส่วนหางแบนเหมือนใบพาย มีช่วงท้องเป็นสีเหลืองมีแต้มสีส้มหรือแดง ตัวผู้มีขนาดเล็กกว่าตัวเมีย โดยตัวผู้จะมีปุ่มบริเวณโคนหาง จัดเป็นนิวต์ขนาดเล็กมีความยาวลำตัวจรดหางประมาณ 12-15 เซนติเมตร แพร่ขยายพันธุ์ด้วยการวางไข่ในน้ำ ตัวอ่อนมีพู่เหงือก
แพร่กระจายพันธุ์ในพื้นที่ชุ่มน้ำที่น้ำสะอาดและบริสุทธิ์และมีพืชน้ำขึ้นหนาแน่นในตอนใต้ของประเทศจีน อุณหภูมิประมาณ 18-24 เซนติเมตร ออกหากินในเวลากลางคืน โดยกินสัตว์น้ำและแมลงขนาดเล็ก เช่น หนอน, กุ้งฝอย, หนอนแดง, ไส้เดือนน้ำ, ลูกอ๊อด เป็นต้น
นิวต์ท้องแดงจีน มีพิษบริเวณผิวหนังที่มีพิษประเภทเตโตรโดท็อกซิน (Tetrodotoxin) อันเป็นพิษแบบเดียวกับที่มีในปลาปักเป้า  แต่เป็นพิษแบบอ่อน อันเป็นลักษณะสำคัญของนิวต์ในสกุล Cynops ซึ่งไม่ก่อให้เกิดอันตรายมากนักสำหรับมนุษย์หากใช้มือเปล่าไปแตะต้องถูกเข้า แต่จะเป็นอันตรายต่อเมื่อกลืนกินเข้าไป
เป็นนิวต์หรือซาลาแมนเดอร์อีกชนิดหนึ่ง ที่นิยมเลี้ยงกันเป็นสัตว์เลี้ยง
แหล่งข้อมูลอื่น

ข้อมูลที่เกี่ยวข้องกับ Cynops orientalis ที่วิกิสปีชีส์
http://www.caudata.org/cc/species/Cynops/C_orientalis.shtml เก็บถาวร 2012-04-19 ที่ เวย์แบ็กแมชชีน
นิวต์หงอนใหญ่

| นิวต์หงอนใหญ่ |
| --- | --- |

สีของตัวผู้ในฤดูผสมพันธุ์
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
อันดับ:: Caudata
วงศ์:: Salamandridae
สกุล:: Triturus
สปีชีส์:: T.  cristatus
ชื่อทวินาม
Triturus cristatus (Laurenti, 1768)


แผนที่แสดงการกระจายพันธุ์
ชื่อพ้อง
 Turanomolge mensbieri Nikolsky, 1918
นิวต์หงอนใหญ่ หรือ นิวต์หงอนเหนือ (อังกฤษ: Great crested newt, Northern crested newt; ชื่อวิทยาศาสตร์: Triturus cristatus) เป็นซาลาแมนเดอร์จำพวกนิวต์ชนิดหนึ่ง จำพวกซาลาแมนเดอร์หางใบพาย
เป็นซาลาแมนเดอร์ที่คงรูปร่างความเป็นวัยอ่อนไว้เมื่อเข้าสู่วัยเจริญพันธุ์แล้วก็ตาม จัดเป็นซาลาแมนเดอร์หรือนิวต์อีกชนิดหนึ่งที่มีสีสันสดใส แลดูสวยงาม โดยปกติมีลำตัวสีเทาเข้ม มีลายกระกระจายสีดำ บางครั้งบนจุดสีเหลืองหรือส้มไปจนสีเงินที่หางด้วย มีจุดเด่น คือ มีแผ่นครีบเหมือนหงอนตั้งแต่ส่วนหัวไปจรดหาง
เมื่อถึงฤดูผสมพันธุ์ ตัวผู้จะมารวมตัวกันเป็นกลุ่มในบริเวณแหล่งน้ำที่อาศัยแล้วกำหนดพื้นที่ของตนเองขึ้นมาและป้องกันพื้นที่ไว้จากตัวผู้ตัวอื่นด้วยการแสดงท่าทางและการต่อสู้ นิวต์ตัวเมียที่เคลื่อนย้ายไปตามพื้นที่แต่ละแห่งได้รับการต้อนรับจากตัวผู้ที่เป็นเจ้าของพื้นที่ด้วยการแสดงท่าทาง เช่น แผ่กางครีบหลัง หรือครีบหาง แสดงสีสันที่สดใสตามลำตัว เป็นต้น ในขณะที่ตัวเมียก็จะมีแถบสีส้มเล็ก ๆ คาดที่โคนหาง วางไข่ในน้ำประมาณครั้งละ 200 ฟอง
พบกระจายพันธุ์ในป่าแถบเทือกเขาแอลป์ ในทวีปยุโรป และบริเวณรอบ ๆ ทะเลดำ ชอบอาศัยในที่ชื้นแฉะและบริเวณที่มีมอสส์ขึ้น
แหล่งข้อมูลอื่น

ข้อมูลที่เกี่ยวข้องกับ Triturus cristatus ที่วิกิสปีชีส์
นิวยอร์กเซ็นทรัลเรลโรด

| --- | --- |

แผนที่เส้นทางรถไฟในปี ค.ศ. 1918
ภาพรวม
สํานักงานใหญ่: อาคารนิวยอร์กเซ็นทรัล, นครนิวยอร์ก
บุคลากรหลัก: คอร์เนเลียส แวนเดอร์บิลต์  เจ้าของ (1867–1877) & ประธาน (1869–1877) ชอนซีย์ เดอพิว ประธาน (1885–1898) & ประธานคณะกรรมการบริหาร (1898–1928)
ผู้ก่อตั้ง: เอราสตัส คอร์นิง จอห์น วี.แอล. ไพรน์ ชอนซีย์ วิบเบิร์ด
สัญลักษณ์: NYC
ที่ตั้ง: รัฐอิลลินอย   รัฐอินดีแอนา   รัฐเคนทักกี   รัฐแมสซาชูเซตส์   รัฐมิชิแกน   รัฐมิสซูรี  รัฐนิวเจอร์ซีย์   รัฐนิวยอร์ก   รัฐโอไฮโอ   รัฐออนแทรีโอ   รัฐเพนซิลเวเนีย   รัฐเกแบ็ก   รัฐเวอร์มอนต์   รัฐเวสต์เวอร์จิเนีย
วันที่ให้บริการ: 17 พฤษภาคม 1853–31 มกราคม 1968 (114 ปี)
สืบทอด: เพนน์เซ็นทรัล ทรานสปอร์เทชัน คอมปานี
ข้อมูลเทคนิค
ช่วงกว้างราง: 4 ft 8 1⁄2 in (1,435 mm) สแตนดาร์ดเกจ
ความยาว: 11,584 ไมล์ (18,643 กิโลเมตร) (1926)
บริษัทรถไฟนิวยอร์กเซ็นทรัล หรือ นิวยอร์กเซ็นทรัลเรลโรด (อังกฤษ: New York Central Railroad) (สัญลักษณ์ NYC) เป็นบริษัทรถไฟที่ดำเนินกิจการหลักในบริเวณแถบเกรตเลกส์และมิดแอตแลนติกของสหรัฐอเมริกา ทำหน้าที่เชื่อมเมืองสำคัญทางตะวันออกได้แก่ เขตมหานครนิวยอร์กและบอสตัน ไปยังเมืองสำคัญทางตะวันตกกลาง (มิดเวสต์) ได้แก่ ชิคาโกและเซนต์หลุยส์ เส้นทางรถไฟยังผ่านเมืองสำคัญอื่น ๆ เช่น ออลบานี บัฟฟาโล คลีฟแลนด์ ซินซินแนติ ดีทรอยต์ รอเชสเตอร์ และซีราคิวส์ สำนักงานใหญ่ตั้งอยู่ที่อาคารนิวยอร์กเซ็นทรัล (New York Central Building) ในนครนิวยอร์ก โดยอาคารนี้ตั้งอยู่ติดกับสถานีที่ใหญ่ที่สุดของบริษัทนั่นคือ สถานีแกรนด์เซ็นทรัล (Grand Central Terminal)
นิวยอร์กเซ็นทรัลเรลโรดก่อตั้งขึ้นในปี ค.ศ. 1853 โดยการรวมบริษัทรถไฟหลายแห่งที่ดำเนินกิจการอยู่ก่อนหน้านั้นเข้าด้วยกัน ต่อมาในปี ค.ศ. 1968 บริษัทได้ควบรวมกิจการกับคู่แข่งสำคัญอย่างเพนซิลเวเนียเรลโรด (Pennsylvania Railroad) กลายเป็นเพนน์เซ็นทรัล ทรานสปอร์เทชัน คอมปานี (Penn Central Transportation Company) แต่ทว่า บริษัทใหม่นี้ประสบปัญหาทางการเงินและต้องล้มละลายในปี ค.ศ. 1970 รัฐบาลกลางได้เข้ามาให้การสนับสนุนอย่างมากและในปี ค.ศ. 1976 บริษัทก็ได้ฟื้นฟูขึ้นใหม่ในชื่อ คอนเรล (Conrail)  ต่อมาคอนเรลถูกแบ่งออกเป็นบริษัทต่าง ๆ ในปี ค.ศ. 1999 โดยเส้นทางรถไฟส่วนใหญ่ของนิวยอร์กเซ็นทรัลเดิมถูกโอนไปเป็นของซีเอสเอกซ์ ทรานสปอร์เทชัน (CSX Transportation) ส่วนเส้นทางรถไฟส่วนใหญ่ของเพนซิลเวเนียเดิมถูกโอนไปเป็นของนอร์ฟอล์กเซาเทิร์นเรลเวย์ (Norfolk Southern Railway)
นิวยอร์กเซ็นทรัลมีเส้นทางรถไฟครอบคลุมหลายรัฐในสหรัฐได้แก่ นิวยอร์ก เพนซิลเวเนีย โอไฮโอ มิชิแกน อินดีแอนา อิลลินอย แมสซาชูเซตส์ และเวสต์เวอร์จิเนีย นอกจากนี้ยังมีเส้นทางรถไฟบางส่วนในรัฐออนแทรีโอและเกแบ็ก ของประเทศแคนาดา ข้อมูล ณ สิ้นปี ค.ศ. 1925 นิวยอร์กเซ็นทรัลมีทางรถไฟยาว 11,584 ไมล์ (18,643 กิโลเมตร) และรางรถไฟรวม 26,395 ไมล์ (42,479 กิโลเมตร) ข้อมูล ณ สิ้นปี ค.ศ. 1967 ทางรถไฟลดลงเหลือ 9,696 ไมล์ (15,604 กิโลเมตร) และรางรถไฟรวม 18,454 ไมล์ (29,699 กิโลเมตร)
นิรันดร์ ฮานส์สัน

| ข้อมูลส่วนตัว |
| --- | --- | --- | --- |
ชื่อเต็ม:  ราล์ฟ นิรันดร์ มีมาก ฮานส์สัน
วันเกิด:  22 มกราคม พ.ศ. 2539 (28 ปี)
ส่วนสูง:  1.88 m (6 ft 2 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  บุรีรัมย์ ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2015–2016 |  IF Brommapojkarna |  0 |  (0) |
| 2017 |  การท่าเรือ |  1 |  (0) |
| 2017–2018 |  โปลิศ เทโร |  44 |  (1) |
| 2019–2021 |  ชลบุรี |  29 |  (0) |
| 2021– |  บุรีรัมย์ ยูไนเต็ด |  1 |  (0) |
| 2022 |  → หนองบัว พิชญ (ยืมตัว) |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 1 ธันวาคม 2565
รอล์ฟ นิรันดร์ มีมาก ฮานส์สัน (อังกฤษ: Rolf Niran Meemak Hansson) นักฟุตบอลอาชีพชาวไทยเชื้อสายสวีเดน ปัจจุบันเล่นในตำแหน่งกองหลังให้แก่บุรีรัมย์ ยูไนเต็ด ในไทยลีก
สโมสรอาชีพ

วันที่ 2 ตุลาคม พ.ศ. 2564 นิรันดร์ลงเล่นนัดแรกให้แก่บุรีรัมย์ ยูไนเต็ดในเกมนัดที่ห้าของไทยลีก ฤดูกาล 2564–65 ช่วยให้ทีมบุกไปเอาชนะพีที ประจวบที่สามอ่าวสเตเดียม 2–0
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | เอเชีย> ลงเล่น | เอเชีย> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| บุรีรัมย์ ยูไนเต็ด | 2564–65 | ไทยลีก | 1 | 0 | 0 | 0 | 0 | 0 | — | — | — | — | 1 | 0 |
แหล่งข้อมูลอื่น

ข้อมูลส่วนตัว
นิรพล

ในทางคณิตศาสตร์ สมาชิก x ในริง R จะเรียกว่าเป็น นิรพล (อังกฤษ: nilpotent) ก็ต่อเมื่อมีจำนวนเต็มบวก n อย่างน้อยหนึ่งจำนวน ที่ทำให้  x^{n}=0
ตัวอย่าง

นิยามดังกล่าวสามารถใช้ได้ในเมทริกซ์จัตุรัสบางเมทริกซ์ เช่นเมทริกซ์นี้
เป็นนิรพล เพราะว่า  A^{3}=0 ดูเพิ่มที่ เมทริกซ์นิรพล (nilpotent matrix)
ในริงตัวประกอบ Z/9Z สมาชิก 3 เป็นนิรพล เพราะว่า 32 สมภาคกับ 0 มอดุโล 9
สมมติให้ a และ b เป็นสมาชิกของริงไม่สลับที่ R และ  ab=0
ดังนั้นสมาชิก c ใดๆ ที่เท่ากับ ab จะเป็นนิรพลเนื่องจาก  c^{2}=(ba)^{2}=b(ab)a=0 ตัวอย่างสมาชิก a และ b เช่น
ริงของ โคควอเทอร์เนียน มีสมาชิกนิรพลเป็นทรงกรวย